CELEX: 
Language: hu
Date: 2022-03-28 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az (EU) 2019/625 felhatalmazáson alapuló rendeletnek a Kombinált Nómenklatúra és a Harmonizált Rendszer szerinti kódok, valamint egyes összetett élelmiszer-készítményekre vonatkozó behozatali feltételek tekintetében történő módosításáról, az (EU) 2019/2122 felhatalmazáson alapuló rendeletnek a határállomásokon végzett hatósági ellenőrzések alól mentesített bizonyos áruk és kedvtelésből tartott madarak tekintetében történő módosításáról, valamint az (EU) 2021/630 felhatalmazáson alapuló rendeletnek a határállomásokon végzett hatósági ellenőrzések alól mentesített összetett élelmiszer-készítményekre vonatkozó követelmények tekintetében történő módosításáról

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               Az (EU) 2017/625 európai parlamenti és tanácsi rendelet szabályokat állapít meg a tagállamok illetékes hatóságai által végzett hatósági ellenőrzések és más ellenőrzési tevékenységek elvégzésére vonatkozóan – beleértve a harmadik országokból vagy azok régióiból származó állatok és áruk szállítmányainak az Unióba történő beléptetéséhez teljesítendő követelmények, valamint az emberi fogyasztásra szánt szállítmányokon végzett hatósági ellenőrzések meghatározását – annak biztosítása érdekében, hogy azok megfeleljenek az élelmiszerekre és az élelmiszer-biztonságra vonatkozó uniós jogszabályoknak.
            
            
               Az (EU) 2019/625 felhatalmazáson alapuló bizottsági rendelet kiegészíti az egyes emberi fogyasztásra szánt állatok és áruk szállítmányainak az Unióba történő beléptetésére vonatkozó követelmények tekintetében történő kiegészítéséről szóló (EU) 2017/625 rendeletet.
            
            
               Az (EU) 2019/625 felhatalmazáson alapuló rendelet módosításának fő célja, hogy – a kolosztrumalapú termékekkel kapcsolatos állategészségügyi kockázatokat és a csökkentésükre irányuló hatékony kezelések hiányát figyelembe véve – kiigazítsa a kolosztrumalapú termékeket tartalmazó, szobahőmérsékleten tárolható összetett élelmiszer-készítményekre vonatkozó behozatali feltételeket, előírva, hogy e termékeknek a kolosztrumalapú termékek kivitelére engedéllyel rendelkező, jegyzékbe foglalt harmadik országokból kell származniuk, valamint a bizonyítványokra vonatkozó követelmények bevezetése révén.
            
            
               Ez a felhatalmazáson alapuló rendelet pontosít továbbá számos alkalmazandó, az (EU) 2019/625 felhatalmazáson alapuló rendeletben foglalt behozatali követelmények hatálya alá tartozó áruk vagy állatok azonosítására használt, Kombinált Nómenklatúra vagy harmonizált rendszer szerinti kódot, és aktualizálja a szóban forgó, felhatalmazáson alapuló rendeletben említett jogi aktusokra való hivatkozásokat. Ezenkívül módosítja a lanolinból származó D3-vitaminra, a virágporilsztre és a D3-vitamint tartalmazó, szobahőmérsékleten tárolható összetett élelmiszer-készítményekre, az élelmiszerenzimekre, az élelmiszer-adalékanyagokra, az aromákra és az ízesítő tulajdonságokkal rendelkező élelmiszer-összetevőkre vonatkozó behozatali feltételeket.
            
            
               Emellett az (EU) 2019/625 felhatalmazáson alapuló rendelet 8. cikke (2) bekezdésének b) pontját összhangba hozza az (EU) 2017/625 rendeletnek a tüskésbőrűek tekintetében történő, az (EU) 2021/1756 európai parlamenti és tanácsi rendelet hatálybalépéséből eredő módosításaival.
            
            
               Végezetül, az (EU) 2019/625 felhatalmazáson alapuló rendelet módosításai pontosítják a bizonyítványkiállítási követelményeket a valamely harmadik országból származó áruknak és állatoknak egy másik harmadik országból történő beléptetése, valamint átszállítás esetén.
            
            
               Ahhoz, hogy összhangban legyen az (EU) 2019/625 felhatalmazáson alapuló rendelet módosításaival, az (EU) 2021/630 felhatalmazáson alapuló rendeletet módosítani kell annak előírása érdekében, hogy csak a kolosztrumalapú termékeket vagy a zselatinon, kollagénen vagy nagymértékben finomított termékeken kívül semmilyen más feldolgozott húst nem tartalmazó, szobahőmérsékleten tárolható összetett élelmiszer-készítmények mentesülhetnek a határállomásokon végzett hatósági ellenőrzések alól. E felhatalmazáson alapuló rendelet az (EU) 2019/625 felhatalmazáson alapuló rendelet 12. cikkének (2) bekezdésében bekövetkezett változások következtében az (EU) 2021/630 felhatalmazáson alapuló bizottsági rendeletben is új jogi hivatkozásokat vezet be.
            
            
               E felhatalmazáson alapuló rendelet továbbá módosítja az (EU) 2019/2122 felhatalmazáson alapuló rendeletet annak pontosítása érdekében, hogy mely okmányoknak kell kísérniük a határállomásokon végzett hatósági ellenőrzések alól mentesített egyes állat- és árukategóriákat, és hogy az ilyen minták mely harmadik országokból léphetnek be az Unióba. E felhatalmazáson alapuló rendelet pontosítást ír elő a határállomásokon végzett hatósági ellenőrzések alól mentesített, természetes személyeknek küldött kis mennyiségű áruk tekintetében. A felhatalmazáson alapuló rendelet azt is tisztázza, hogy melyek azok az – Unióba érkező utasok által személyi poggyászukban szállítható – állati eredetű áruk, amelyek mentesülnek a határállomásokon végzett hatósági ellenőrzések alól. Ez a felhatalmazáson alapuló rendelet a kedvtelésből tartott madarakra vonatkozó rendelkezéseket illetően kisebb frissítéseket is tartalmaz az (EU) 2019/2122 felhatalmazáson alapuló rendeletben említett jogi aktusokra való egyes hivatkozások tekintetében. Mindenekelőtt felváltja a 2007/25/EK bizottsági határozatra való hivatkozásokat az 576/2013/EU európai parlamenti és tanácsi rendeletnek a kedvtelésből tartott madarak valamely területről vagy harmadik országból valamely tagállamba történő, nem kereskedelmi célú mozgására vonatkozó szabályok tekintetében történő kiegészítéséről szóló (EU) 2021/1933 felhatalmazáson alapuló bizottsági rendeletre, valamint a kedvtelésből tartott madarak valamely területről vagy harmadik országból valamely tagállamba történő, nem kereskedelmi célú mozgásához szükséges azonosító okmány mintájának megállapításáról és a 2007/25/EK határozat hatályon kívül helyezéséről szóló (EU) 2021/1938 bizottsági végrehajtási rendeletre való hivatkozásokkal.
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               E felhatalmazáson alapuló rendeletet az élelmiszer-higiéniával és az állati eredetű élelmiszerek ellenőrzésével foglalkozó, valamennyi tagállam illetékes hatóságait képviselő szakértői csoport 2021. szeptember 7-i és december 7-i ülésén megvitatta, és e szakértők mindegyike támogatja.
            
            
               E felhatalmazáson alapuló rendelet elfogadása előtt a Bizottság nyílt és átlátható módon nyilvános konzultációkat folytatott a jogalkotás minőségének javításáról szóló intézményközi megállapodásban meghatározott eljárásokkal összhangban.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               Az (EU) 2019/625 felhatalmazáson alapuló bizottsági rendelet és módosításai a 2019. december 14-től alkalmazandóvá vált (EU) 2017/625 rendelet 48. cikkének b), d), e) f) és h) pontja, valamint 126. cikkének (1) bekezdése alapján kerülnek elfogadásra.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2022.3.28.)
            
            
               az (EU) 2019/625 felhatalmazáson alapuló rendeletnek a Kombinált Nómenklatúra és a Harmonizált Rendszer szerinti kódok, valamint egyes összetett élelmiszer-készítményekre vonatkozó behozatali feltételek tekintetében történő módosításáról, az (EU) 2019/2122 felhatalmazáson alapuló rendeletnek a határállomásokon végzett hatósági ellenőrzések alól mentesített bizonyos áruk és kedvtelésből tartott madarak tekintetében történő módosításáról, valamint az (EU) 2021/630 felhatalmazáson alapuló rendeletnek a határállomásokon végzett hatósági ellenőrzések alól mentesített összetett élelmiszer-készítményekre vonatkozó követelmények tekintetében történő módosításáról
            
            
               (EGT-vonatkozású szöveg)
            
         
         
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről szóló, 2017. március 15-i (EU) 2017/625 európai parlamenti és tanácsi rendeletre (a hatósági ellenőrzésekről szóló rendelet)
                  1
                és különösen annak 48. cikke b), d), e), f) és h) pontjára, valamint 126. cikke (1) bekezdésére,
            
            
               mivel:
            
            
               (1)Az (EU) 2019/625 felhatalmazáson alapuló bizottsági rendelet
                  2
                kiegészíti az (EU) 2017/625 rendeletet a harmadik országokból vagy azok régióiból származó egyes emberi fogyasztásra szánt állatok és áruk szállítmányainak az Európai Unióba történő beléptetésére vonatkozó követelmények tekintetében annak biztosítása érdekében, hogy azok megfeleljenek az alkalmazandó követelményeknek vagy azokkal legalább egyenértékűnek elismert követelményeknek. 
            
            
               (2)Az (EU) 2019/625 felhatalmazáson alapuló rendelet 3. cikkének a) pontja amellett, hogy előírja, hogy emberi fogyasztásra szánt állati eredetű termékek csak a vonatkozó jegyzékekben szereplő harmadik országból vagy harmadik országbeli régióból léptethetők be az Unióba, hivatkozik azokra a Kombinált Nómenklatúra szerinti egyedi kódokra (a továbbiakban: KN-kódok) és a Harmonizált Rendszer szerinti egyedi kódokra (a továbbiakban: HR-kódok), amelyeket az érintett termékekre vonatkozóan meg kellett határozni. 
            
            
               (3)2020. december 31-ig az (EU) 2017/185 bizottsági rendeletben
                  3
                megállapított átmeneti intézkedések alapján engedélyezték a 2658/87/EGK tanácsi rendelet
                  4
                I. melléklete második részében a 2936 vámtarifaszám alá tartozó HR-kódok alatt említett, juhgyapjúból származó lanolinból előállított D3-vitamin behozatalát. Az Unió nagymértékben függ e termék behozatalától. Mivel a D3-vitamin lanolinból való előállítása megbízható eljárással történik, az ilyen termék behozatalával kapcsolatban nem merülnek fel népegészségügyi aggályok. A lanolinból származó D3-vitamin behozatalát ezért ismét engedélyezni kell, és a megfelelő vámtarifaszámot be kell illeszteni az (EU) 2019/625 felhatalmazáson alapuló rendelet 3. cikkének a) pontjába. 
            
            
               (4)A kemény zselatint vagy a nem kemény zselatinkapszulákat fokozott melegítéssel állítják elő zselatinból. Az ilyen zselatinnak ezért meg kell felelnie egyrészt a zselatinra vonatkozó behozatali feltételeknek – például annak a követelménynek, hogy e termékeknek olyan harmadik országokból vagy harmadik országbeli régiókból kell származniuk, amelyek engedéllyel rendelkeznek e termékek Unióba történő kivitelére –, másrészt az (EU) 2019/625 felhatalmazáson alapuló rendelet 7. cikke szerinti nyersanyagok gyártását illetően nyújtandó garanciáknak. Mivel azonban az ilyen zselatint előállító létesítmények népegészségügyi kockázata elhanyagolható, a zselatinkapszulákat mentesíteni kell az Unióba történő beléptetésre vonatkozó követelmények alól a létesítmények és a bizonyítványok tekintetében, kivéve – a bizonyítványok tekintetében – azokat az eseteket, amikor kérődzők csontjaiból származnak a 999/2001/EK európai parlamenti és tanácsi rendeletnek
                  5
                megfelelően. 
            
            
               (5)Az (EU) 2019/625 felhatalmazáson alapuló rendelet 3., 5., 12. és 13. cikke behozatali követelményeket ír elő a 2658/87/EGK tanácsi rendelet I. mellékletének második részében bizonyos KN-kódokkal vagy HR-kódokkal jelölt áruszállítmányokra vonatkozóan. Helyénvaló pontosítani az alkalmazandó kódokat annak érdekében, hogy elkerülhető legyen a kétértelműség a tekintetben, hogy mely kódok alkalmazandók ezekre az árukra. A hiányzó kódokat ki kell egészíteni, a nem releváns vagy felesleges kódokat pedig törölni kell.
            
            
               (6)Az ex1212 99 95 KN-kód alá tartozó virágporliszt népegészségügyi kockázatot jelenthet a más méhészeti termékeknél is előforduló környezeti szennyező anyagok jelenléte tekintetében. A virágporlisztre hasonló követelményeket kell alkalmazni az Unióba való beléptetés tekintetében, mint más méhészeti termékekre.
            
            
               (7)Az (EU) 2021/1756 európai parlamenti és tanácsi rendelet
                  6
                módosítja az (EU) 2017/625 rendelet 18. cikkét, kiterjesztve az (EU) 2017/625 rendelet 18. cikke (7) bekezdésének g) pontjában meghatározott, a termelési és átmosó területek osztályozására vonatkozó követelménytől való eltérésre vonatkozó lehetőséget minden olyan tüskésbőrűre, amely nem filtráló, és nem csupán a tengeri uborkákra. Következésképpen az (EU) 2019/625 felhatalmazáson alapuló rendelet 8. cikke (2) bekezdésének b) pontját, amely ezen eltérés feltételeit részletezi, ennek megfelelően módosítani kell. 
            
            
               (8)Az (EU) 2019/625 felhatalmazáson alapuló rendelet 12. cikke (2) bekezdésének c) pontjával összhangban a rendelet 12. cikkének (1) bekezdésében említett olyan összetett élelmiszer-készítményeknek, amelyeket nem kell ellenőrzött hőmérsékleten szállítani vagy tárolni, és amelyek a feldolgozott hústól eltérő állati eredetű feldolgozott termékeket tartalmaznak, amelyekre vonatkozóan a 853/2004/EK európai parlamenti és tanácsi rendelet
                  7
                III. melléklete követelményeket állapít meg, olyan harmadik országokból vagy azok olyan régióiból kell származniuk, amelyekből az uniós állategészségügyi és közegészségügyi követelmények alapján engedélyezett a húskészítmények, a tejtermékek, a kolosztrumalapú termékek, a halászati termékek és a tojástermékek Unióba történő kivitele, és amelyeket ezen állati eredetű termékek legalább egyike tekintetében jegyzékbe vettek az (EU) 2019/625 felhatalmazáson alapuló rendelet 3. cikke alapján.
            
            
               (9)Figyelembe véve a kolosztrumalapú termékekkel kapcsolatos állategészségügyi kockázatokat és az ezek enyhítésére szolgáló hatékony kezelések hiányát, a kolosztrumalapú termékeket tartalmazó, szobahőmérsékleten tárolható összetett élelmiszer-készítményeknek olyan országokból kell származniuk, amelyek engedéllyel rendelkeznek a kolosztrumalapú termékek Unióba történő kivitelére. A kolosztrumalapú termékeket tartalmazó, szobahőmérsékleten tárolható összetett élelmiszer-készítményekre az a lehetőség sem vonatkozhat már, hogy azokat hatósági bizonyítvány helyett magántanúsítvány kísérje. 
            
            
               (10)A zselatin, a kollagén és egyes nagymértékben finomított termékek szermaradék-megfigyelési terv benyújtása nélkül is behozhatók, következésképpen nem szükséges, hogy az országok szerepeljenek a 2011/163/EU bizottsági határozat
                  8
                mellékletében ahhoz, hogy ezeket a termékeket az Unióba exportálhassák, illetve hogy ezeket a termékeket az Unióba irányuló exportra szánt összetett élelmiszer-készítmények összetevőjeként felhasználhassák, noha az (EU) 2021/405 bizottsági végrehajtási rendelet
                  9
                18., 19. vagy 22. cikke szerinti jegyzékbe vétel továbbra is kötelező. Emellett egyes harmadik országok számára lehetővé kell tenni, hogy olyan, kolosztrumalapú termékeket vagy feldolgozott húst nem tartalmazó, szobahőmérsékleten tárolható összetett élelmiszer-készítményeket exportáljanak az Unióba, amelyek a 2011/163/EU határozat mellékletében azon fajok/áruk tekintetében felsorolt valamely tagállamból vagy harmadik országból származnak, amelyekből az említett feldolgozott termékek származnak. 
            
            
               (11)Azok a szobahőmérsékleten tárolható összetett élelmiszer-készítmények, amelyek esetében a végső összetett élelmiszer-készítményekben kizárólag D3-vitamin, élelmiszer-adalékanyagok, élelmiszerenzimek vagy élelmiszer-aromák vannak jelen, gyártási folyamatuk miatt elhanyagolható kockázatot jelentenek. Ezeket a termékeket ezért mentesíteni kell az országok jegyzékbe vétele és a magántanúsítványra vonatkozó követelmények alól.
            
            
               (12)Az (EU) 2019/625 felhatalmazáson alapuló rendelet 13. cikke meghatározza az egyes emberi fogyasztásra szánt állatok és áruk Unióba történő beléptetéséhez szükséges bizonyítvány kiállítására vonatkozó követelményeket. Tisztázni kell a valamely harmadik országból származó áruknak és állatoknak egy másik harmadik országból történő beléptetése, valamint átszállítás esetén alkalmazandó bizonyítványkiállítási követelményeket.   
            
            
               (13)Az (EU) 2019/625 felhatalmazáson alapuló rendelet 14. cikkének (1) bekezdése előírja, hogy egyes összetett élelmiszer-készítmények szállítmányait magántanúsítványnak kell kísérnie. A jelenlegi megfogalmazást pontosítani kell azon összetett termékek tekintetében, amelyekre ez a rendelkezés vonatkozik.
            
            
               (14)Az (EU) 2016/429 európai parlamenti és tanácsi rendelet
                  10
                2021. április 21-től alkalmazandó, ami több, az (EU) 2019/625 felhatalmazáson alapuló rendeletben említett jogi aktus hatályon kívül helyezését eredményezi. Az egyértelműség és a következetesség érdekében helyénvaló naprakésszé tenni ezeket a hivatkozásokat.
            
            
               (15)Az (EU) 2019/2122 felhatalmazáson alapuló bizottsági rendelet
                  11
                a határállomásokon végzett hatósági ellenőrzések alól mentesített bizonyos állat- és árukategóriákat állapít meg. 
            
            
               (16)Az (EU) 2019/2122 felhatalmazáson alapuló rendelet 4. cikke különböző okmányokat ír elő, amelyeket a határállomásokon végzett hatósági ellenőrzések alól mentesített bizonyos mintákhoz kell csatolni. Egyértelművé kell tenni, hogy az állati eredetű mintákat az Unióba történő beléptetésükre alkalmazandó szabályokkal összhangban mely okmányoknak kell kísérniük. Mindenekelőtt egyértelművé kell tenni azt, hogy a mintákat kísérő bizonyítványoknak tartalmazniuk kell legalább a vonatkozó állategészségügyi bizonyítványt. Azt is egyértelművé kell tenni továbbá, hogy az ilyen minták mely harmadik országokból hozhatók be az Unióba. 
            
         
         
            
               (17)Az (EU) 2019/2122 felhatalmazáson alapuló rendelet 10. cikke úgy rendelkezik, hogy bizonyos áruk természetes személyeknek küldött, nem forgalomba hozatalra szánt kis méretű szállítmányai mentesülnek a határállomásokon végzett hatósági ellenőrzések alól. A jogbiztonság érdekében tisztázni kell a mentesített termékek kategóriáit. Emellett az (EU) 2019/2122 felhatalmazáson alapuló rendelet I. és III. mellékletében szereplő egyes árukra való hivatkozásra használt terminológiát hozzá kell igazítani a 609/2013/EU európai parlamenti és tanácsi rendelet
                  12
                terminológiájához.
            
            
               (18)Az (EU) 2019/2122 felhatalmazáson alapuló rendelet
                  13
                11. cikke úgy rendelkezik, hogy a 2007/25/EK bizottsági határozatnak megfelelően az Unióba nem kereskedelmi célú mozgás során belépő, kedvtelésből tartott madarak mentesülnek a határállomásokon végzett hatósági ellenőrzések alól. A 2007/25/EK határozat helyébe azonban az (EU) 2021/1933 felhatalmazáson alapuló bizottsági rendelet
                  14
                és az (EU) 2021/1938 bizottsági végrehajtási rendelet
                  15
                lépett, és ez utóbbi hatályon kívül helyezte. Az (EU) 2019/2122 felhatalmazáson alapuló rendeletben szereplő, az említett határozatra való hivatkozásokat ezért naprakésszé kell tenni.
            
            
               (19)Az (EU) 2021/630 felhatalmazáson alapuló bizottsági rendelet
                  16
                mentesít bizonyos élelmiszer-kategóriákat a határállomásokon végzett hatósági ellenőrzések alól. A jogbiztonság biztosítása érdekében a kolosztrumalapú termékeket vagy a zselatintól, kollagéntől vagy a 853/2004/EK rendelet III. mellékletének XVI. szakaszában említett, nagymértékben finomított termékektől eltérő feldolgozott húst tartalmazó, szobahőmérsékleten tárolható összetett élelmiszer-készítményeket ki kell zárni azon termékek köréből, amelyeket az (EU) 2021/630 felhatalmazáson alapuló rendelettel összhangban mentesíteni kell a határállomásokon végzett hatósági ellenőrzések alól. 
            
            
               (20)Azok a szobahőmérsékleten tárolható összetett élelmiszer-készítmények, amelyek esetében a végső összetett élelmiszer-készítményben jelen lévő összes állati termék az 1332/2008/EK európai parlamenti és tanácsi rendelet
                  17
               , az 1333/2008/EK európai parlamenti és tanácsi rendelet
                  18
                vagy az 1334/2008/EK európai parlamenti és tanácsi rendelet
                  19
                hatálya alá tartozik, vagy amelyekben az egyetlen állati eredetű összetevő a D3-vitamin, elhanyagolható kockázatot jelentenek. Ezért ezeket mentesíteni kell a határállomásokon végzett hatósági ellenőrzés alól.  
            
            
               (21)Az (EU) 2021/1703 felhatalmazáson alapuló bizottsági rendelet
                  20
                módosította az (EU) 2020/692 felhatalmazáson alapuló bizottsági rendelet
                  21
                163. cikkének a) pontjában meghatározott, az összetett élelmiszer-készítményekben található tej- és tojástermékekre vonatkozó állategészségügyi követelményeket. A jogbiztonság biztosítása érdekében az (EU) 2021/630 felhatalmazáson alapuló rendeletben hivatkozni kell az összetett élelmiszer-készítményekben található tejtermékekre és tojástermékekre vonatkozó új jogi követelményekre.
            
            
               (22)Mivel az (EU) 2019/625, az (EU) 2019/2122 és az (EU) 2021/630 felhatalmazáson alapuló rendelet módosításai annyiban kapcsolódnak egymáshoz, hogy a kolosztrumalapú termékeket tartalmazó, szobahőmérsékleten tárolható összetett élelmiszer-készítményekre vonatkozó behozatali feltételek kiigazítására vonatkoznak, és mivel az (EU) 2019/2122 felhatalmazáson alapuló rendelet egyéb módosításai csak a hivatkozások kisebb mértékű frissítésére vonatkoznak, helyénvaló ezeket a módosításokat egyetlen jogi aktusban elvégezni.
            
            
               (23)Az (EU) 2019/625, az (EU) 2019/2122 és az (EU) 2021/630 felhatalmazáson alapuló rendeletet ezért ennek megfelelően módosítani kell.
            
            
               ELFOGADTA EZT A RENDELETET:
            
            
               1. cikk
            
            
               Az (EU) 2019/625 felhatalmazáson alapuló rendelet módosításai
            
            
               Az (EU) 2019/625 felhatalmazáson alapuló rendelet a következőképpen módosul:
            
            
               1.A 3. cikk helyébe a következő szöveg lép:
            
            
               „3. cikk
            
            
               Azon állatok és áruk, amelyeknek olyan harmadik országokból vagy azok olyan régióiból kell származniuk, amelyek szerepelnek az (EU) 2017/625 rendelet 126. cikke (2) bekezdésének a) pontjában említett jegyzékben
            
            
               Az emberi fogyasztásra szánt következő állatok és áruk szállítmányai csak olyan harmadik országból vagy annak olyan régiójából léptethetők be az Unióba, amely szerepel az említett állatok és áruk tekintetében az (EU) 2021/405 bizottsági végrehajtási rendeletben meghatározott jegyzékben*: 
            
            
               a)emberi fogyasztásra szánt állati eredetű termékek – beleértve a hüllőhúst, valamint az egész elpusztult rovarokat, a rovarok részeit vagy a feldolgozott rovarokat – amelyekre vonatkozóan a 2658/87/EGK tanácsi rendelet** I. mellékletének második részében az alábbi kódok kerültek meghatározásra: 
            
            
               i. Kombinált Nómenklatúra szerinti kódok (a továbbiakban: KN-kódok) a 2–5., 15., 16. vagy 29. áruosztályban; vagy
            
            
               ii. harmonizált rendszer szerinti kódok (a továbbiakban: HR-kódok) a 0901, 1702, 2101, 2105, 2106, 2301, 3001, 3002, 3302, 3501, 3502, 3503, 3504, 3507, 3913, 3926, 4101, 4102, 4103 vagy 9602 vámtarifaszám alatt;
            
            
               b)a 2658/87/EGK rendelet I. melléklete második részében a 0106 49 00 KN-kód alatt említett élő rovarok;
            
            
               c)a 2658/87/EGK rendelet I. melléklete második részében a 0307 60 00 KN-kód alatt említett élő csigák;
            
         
         
            
               d)a 2658/87/EGK rendelet I. melléklete második részében az ex1212 99 95 KN-kód alatt említett virágporliszt.
            
            
               ------
            
            
               *A Bizottság (EU) 2021/405 végrehajtási rendelete (2021. március 24.) az egyes emberi fogyasztásra szánt állatok és áruk Unióba történő beléptetése tekintetében az (EU) 2017/625 európai parlamenti és tanácsi rendelet szerint engedélyezett harmadik országok vagy harmadik országbeli régiók jegyzékeinek a megállapításáról (HL L 114., 2021.3.31., 118. o.).
            
            
               **A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).”
            
            
               2.Az 5. cikk (1) bekezdésének a) pontja helyébe a következő szöveg lép:
            
            
               „a)állati eredetű termékek, amelyekre vonatkozóan követelményeket állapítottak meg a 853/2004/EK rendelet III. mellékletében, és amelyek tekintetében a 2658/87/EGK rendelet I. mellékletének második részében az alábbi kódok kerültek meghatározásra:
            
            
               i. KN-kódok a 2–5., 15.vagy 16. áruosztályban; vagy
            
            
               ii. HR-kódok az 1702, 2101, 2105, 2106, 2301, 2932, 3001, 3002, 3501, 3502, 3503, 3504, 4101, 4102 vagy 4103 vámtarifaszám alatt;”. 
            
            
               3.A 8. cikk (2) bekezdésének b) pontja helyébe a következő szöveg lép:
            
            
               „b) a nem filtráló tengeri csigák és a nem filtráló tüskésbőrűek.”
            
            
               4.A 11. cikk (3) bekezdésének helyébe a következő szöveg lép:
            
            
               „(3)Amennyiben a halászati termékek szállítmányait közvetlenül valamely harmadik ország lobogója alatt közlekedő hűtőhajóról, feldolgozó- vagy fagyasztóhajóról léptetik be az Unióba, az (EU) 2020/2235 bizottsági végrehajtási rendelet* 14. cikkének (3) bekezdésében említett hatósági bizonyítványt a kapitány írhatja alá.
            
            
               ---------
            
            
               *A Bizottság (EU) 2020/2235 végrehajtási rendelete (2020. december 16.) az (EU) 2016/429 és az (EU) 2017/625 európai parlamenti és tanácsi rendeletnek a bizonyos állat- és árukategóriákat tartalmazó szállítmányok Unióba történő beléptetésére és Unión belüli mozgatására vonatkozó állategészségügyi, hatósági és állategészségügyi/hatósági bizonyítványminták tekintetében történő alkalmazására és az ilyen bizonyítványok hatósági kiállítására vonatkozó szabályok megállapításáról, valamint az 599/2004/EK rendelet, a 636/2014/EU és az (EU) 2019/628 végrehajtási rendelet, a 98/68/EK irányelv, továbbá a 2000/572/EK, a 2003/779/EK és a 2007/240/EK határozat hatályon kívül helyezéséről (HL L 442., 2020.12.30., 1. o.).”
            
            
               5.A 12. cikk helyébe a következő szöveg lép:
            
            
               „12. cikk
            
            
               Az összetett élelmiszer-készítményekre vonatkozó követelmények
            
            
               (1) A 2658/87/EGK rendelet I. mellékletének 0901, 1517, 1518, 1601 00, 1602, 1603 00, 1604, 1605, 1702, 1704, 1806, 1901, 1902, 1904, 1905, 2001, 2004, 2005, 2008, 2101, 2103, 2104, 2105 00, 2106, 2202 vagy 2208 vámtarifaszámai alatti KN-kódokkal jelölt összetett élelmiszer-készítmények csak abban az esetben léptethetők be az Unióba forgalomba hozatal céljából, ha az összetett élelmiszer-készítményekben lévő valamennyi állati eredetű feldolgozott terméket egy olyan harmadik országban vagy annak olyan régiójában található létesítményben állították elő, amely engedéllyel rendelkezik az említett állati eredetű feldolgozott termékek Unióba történő kivitelére az 5. cikknek megfelelően, vagy pedig tagállamokban lévő létesítményekben.
            
            
               (2) Mindaddig, amíg a Bizottság létre nem hozza az összetett élelmiszer-készítmények Unióba történő kivitele tekintetében engedélyezett harmadik országoknak vagy azok régióinak a speciális jegyzékét, a harmadik országokból vagy azok régióiból származó összetett élelmiszer-készítmények szállítmányai a következő szabályok betartása mellett léphetnek be az Unió területére:
            
            
               a)az (1) bekezdésben említett olyan összetett élelmiszer-készítményeknek, amelyeket ellenőrzött hőmérsékleten kell szállítani vagy tárolni, olyan harmadik országokból vagy azok régióiból kell származniuk, amelyek a 3. cikk értelmében engedéllyel rendelkeznek az összetett élelmiszer-készítményekben található valamennyi állati eredetű feldolgozott termék Unióba történő kivitelére; 
            
         
         
            
               b)az (1) bekezdésben említett olyan, tetszőleges mennyiségű kolosztrumalapú terméket vagy feldolgozott húst tartalmazó összetett élelmiszer-készítményeknek, amelyeket nem kell ellenőrzött hőmérsékleten kell szállítani vagy tárolni, olyan harmadik országokból vagy azok régióiból kell származniuk, amelyek a 3. cikk értelmében engedéllyel rendelkeznek az összetett élelmiszer-készítményekben található kolosztrumalapú termékek vagy feldolgozott hús Unióba történő kivitelére;
            
            
               c)az (1) bekezdésben említett olyan összetett élelmiszer-készítményeknek, amelyeket nem kell ellenőrzött hőmérsékleten szállítani vagy tárolni, és amelyek a kolosztrumalapú termékektől és a feldolgozott hústól eltérő olyan állati eredetű feldolgozott termékeket tartalmaznak, amelyekre vonatkozóan a 853/2004/EK európai parlamenti és tanácsi rendelet III. melléklete követelményeket állapít meg, olyan harmadik országokból vagy azok olyan régióiból kell származniuk, amelyekből az uniós állategészségügyi és közegészségügyi követelmények alapján engedélyezett a húskészítmények, a tejtermékek, a halászati termékek és a tojástermékek Unióba történő kivitele, és amelyeket ezen állati eredetű termékek legalább egyike tekintetében jegyzékbe vettek a 3. cikk alapján. 
            
            
               (3) Összetett élelmiszer-készítmények csak olyan harmadik országból vagy annak olyan régiójából léptethetők be az Unióba, amely a 96/23/EK irányelvnek megfelelően jóváhagyott szermaradék-megfigyelési tervvel rendelkező országként vagy régióként szerepel a 2011/163/EU határozat mellékletében található jegyzékben azon fajokra/árukra vonatkozóan, amelyekből az összetett élelmiszer-készítményekben található állati eredetű feldolgozott termékek – a kollagén, a zselatin és a 853/2004/EK rendelet III. melléklete XVI. szakaszának 1. pontjában felsorolt, nagymértékben finomított termékek kivételével – származnak.
            
            
               (4) E cikk (2) és (3) bekezdése nem alkalmazandó azokra a szobahőmérsékleten tárolható összetett élelmiszer-készítményekre, amelyek esetében a végső összetett élelmiszer-készítményben jelen lévő valamennyi állati termék az 1332/2008/EK európai parlamenti és tanácsi rendelet*, az 1333/2008/EK európai parlamenti és tanácsi rendelet** vagy az 1334/2008/EK európai parlamenti és tanácsi rendelet*** hatálya alá tartozik és azokat az összetett élelmiszer-készítményekben e rendeletekkel összhangban használják, vagy amelyekben az egyetlen állati eredetű összetevő a D3-vitamin. 
            
            
               ------
            
            
               *
                     Az Európai Parlament és a Tanács 1332/2008/EK rendelete (2008. december 16.) az élelmiszerenzimekről, valamint a 83/417/EGK tanácsi irányelv, az 1493/1999/EK tanácsi rendelet, a 2000/13/EK irányelv, a 2001/112/EK tanácsi irányelv és a 258/97/EK rendelet módosításáról (HL L 354., 2008.12.31., 7. o.).
            
            
               **
                     Az Európai Parlament és a Tanács 1333/2008/EK rendelete (2008. december 16.) az élelmiszer-adalékanyagokról (HL L 354., 2008.12.31., 16. o.).
            
            
               ***
                     Az Európai Parlament és a Tanács 1334/2008/EK rendelete (2008. december 16.) az élelmiszerekben és azok felületén használható aromákról és egyes, aroma tulajdonságokkal rendelkező élelmiszer-összetevőkről, valamint az 1601/91/EGK tanácsi rendelet, a 2232/96/EK és a 110/2008/EK rendelet, valamint a 2000/13/EK irányelv módosításáról (HL L 354., 2008.12.31., 34. o.).”
            
            
               6.A 13. cikk a következőképpen módosul:
            
            
               a)Az (1) bekezdés a következőképpen módosul:
            
            
               i.az a) pont helyébe a következő szöveg lép:
            
            
               „a)emberi fogyasztásra szánt állati eredetű termékek, amelyekre vonatkozóan a 2658/87/EGK rendelet I. mellékletének második részében az alábbi kódok kerültek meghatározásra:
            
            
               i. KN-kódok a 2–5., 15., 16. vagy 29. áruosztályban; 
            
            
               ii. HR-kódok az 1702, 2101, 2105, 2106, 2301, 3001, 3002, 3501, 3502, 3503, 3504, 3507, 3913, 3926, 4101, 4102, 4103 vagy 9602 vámtarifaszám alatt;”
            
            
               ii.a d) pont után a szöveg a következő da) ponttal egészül ki:
            
            
               „da)a 2658/87/EGK rendelet I. melléklete második részében az ex1212 99 95 KN-kód alatt említett virágporliszt;” 
            
            
               iii.az e) pont helyébe a következő szöveg lép:
            
            
               „e)a 12. cikk (2) bekezdésének a) és b) pontjában említett összetett élelmiszer-készítmények, kivéve a zselatinon, kollagénen vagy a 853/2004/EK rendelet III. mellékletének XVI. szakaszában említett, nagymértékben finomított termékeken kívül semmilyen más kolosztrumalapú terméket vagy húskészítményt nem tartalmazó, szobahőmérsékleten tárolható összetett élelmiszer-készítményeket.”;
            
            
               b)a szöveg a következő bekezdésekkel egészül ki:
            
            
               „(5)
                     A feladás helye szerinti harmadik ország illetékes hatóságai igazolhatják az (1) bekezdésben említett, közegészségügyi igazolást igénylő és egy másik harmadik országból érkező állat- vagy termékszállítmányt, ha az érintett illetékes hatóság biztosítani tudja, hogy a szállítmány megfelel az e rendeletben az Unióba történő beléptetésre vonatkozóan meghatározott követelményeknek. 
            
         
         
            
               Az első albekezdés nem alkalmazandó a szállítmány Unión keresztül történő, forgalomba hozatal nélküli átszállítása esetén.
            
            
               (6)
                     Az (1) bekezdés a) pontjának ii. alpontjától eltérve nincs szükség bizonyítványra a 3913, 3926 vagy 9602 vámtarifaszám alá tartozó HR-kódokat használó zselatinkapszulák Unióba történő beléptetése esetében, amennyiben azok nem kérődzők csontjából származnak.”
            
            
               7.A 14. cikk a következőképpen módosul:
            
            
               a) az (1) bekezdés helyébe a következő szöveg lép:
            
            
               „(1) Az alábbiakban felsoroltakat az importáló élelmiszer-vállalkozó által elkészített és aláírt magántanúsítvány kíséri, amely megerősíti, hogy a szállítmányok megfelelnek az (EU) 2017/625 rendelet 126. cikkének (2) bekezdésében említett vonatkozó követelményeknek:
            
            
               a)a 12. cikk (2) bekezdésének b) pontja hatálya alá tartozó összetett élelmiszer-készítmények szállítmányai, amennyiben az összetett élelmiszer-készítmények kolosztrumalapú termékeket vagy a zselatinon, kollagénen vagy a 853/2004/EK rendelet III. mellékletének XVI. szakaszában említett, nagymértékben finomított termékeken kívül semmilyen más húskészítményt nem tartalmaznak; és 
            
            
               b)a 12. cikk (2) bekezdésének c) pontja hatálya alá tartozó összetett élelmiszer-készítmények szállítmányai.”;
            
            
               b) a (4) bekezdésben az e) pont helyébe a következő szöveg lép:
            
            
               „e)az összetett élelmiszer-készítményekben található állati eredetű feldolgozott termékeket alávetették legalább az (EU) 2020/692 felhatalmazáson alapuló bizottsági rendelet* 163. cikkében említett kezeléseknek, rövid leírást adva az összetett élelmiszer-készítményeken alkalmazott valamennyi eljárásról és az alkalmazott hőmérsékletről. 
            
            
               ---------
            
            
               *A Bizottság (EU) 2020/692 felhatalmazáson alapuló rendelete (2020. január 30.) az (EU) 2016/429 európai parlamenti és tanácsi rendeletnek az egyes állatok, szaporítóanyagok és állati eredetű termékek szállítmányainak az Unióba való beléptetésére, valamint a beléptetést követő mozgatására és kezelésére vonatkozó szabályok tekintetében történő kiegészítéséről (HL L 174., 2020.6.3., 379. o.).”
            
            
               2. cikk
            
            
               Az (EU) 2019/2122 felhatalmazáson alapuló rendelet módosításai
            
            
               Az (EU) 2019/2122 felhatalmazáson alapuló rendelet a következőképpen módosul:
            
            
               1.A 4. cikk a következőképpen módosul:
            
            
               a)a (3) bekezdés első albekezdése b) pontjának helyébe a következő szöveg lép:
            
            
               „b)a mintákat az a) pontban említett hivatalos okmány vagy annak másolata, valamint – amennyiben az illetékes hatóság kéri – a (4) bekezdés b) pontjában említett bizonyítvány vagy nyilatkozat, vagy adott esetben a (4) bekezdés c) pontjának ii. alpontjában említett nemzeti szabályok által előírt bármely okmány kíséri egészen addig, amíg a minták el nem jutnak ahhoz a gazdasági szereplőhöz, amely a termékelemzésért és a minőségvizsgálatért felelős, beleértve az érzékszervi elemzést is.”;
            
            
               b)a (4) bekezdés a) és b) pontjának helyébe a következő szöveg lép:
            
            
               „a)a minták az alábbiak egyikében felsorolt harmadik országokból vagy harmadik vagy harmadik országbeli régiókból származnak:
            
            
               i.az (EU) 2021/404 bizottsági végrehajtási rendelet* az (EU) 2020/692 felhatalmazáson alapuló bizottsági rendelet** hatálya alá tartozó állati eredetű termékekből vett minták esetében; vagy
            
         
         
            
               ii.az (EU) 2021/405 bizottsági végrehajtási rendelet*** az (EU) 2020/692 felhatalmazáson alapuló rendelet hatálya alá nem tartozó állati eredetű termékekből vett minták esetében;
            
            
               b)a hatósági állatorvos kitöltötte és aláírta a legalább az (EU) 2020/2235 bizottsági végrehajtási rendeletben**** meghatározott mintáknak megfelelően kiállított vonatkozó bizonyítványban vagy nyilatkozatban szereplő mintákra vonatkozó állategészségügyi igazolást;
            
            
               *A Bizottság (EU) 2021/404 végrehajtási rendelete (2021. március 24.) az állatok, szaporítóanyagok és állati eredetű termékek Unióba történő beléptetése tekintetében az (EU) 2016/429 európai parlamenti és tanácsi rendelet szerint engedélyezett harmadik országok, területek vagy azok körzetei jegyzékeinek a megállapításáról (HL L 114., 2021.3.31., 1. o.).
            
            
               **A Bizottság (EU) 2020/692 felhatalmazáson alapuló rendelete (2020. január 30.) az (EU) 2016/429 európai parlamenti és tanácsi rendeletnek az egyes állatok, szaporítóanyagok és állati eredetű termékek szállítmányainak az Unióba való beléptetésére, valamint a beléptetést követő mozgatására és kezelésére vonatkozó szabályok tekintetében történő kiegészítéséről (HL L 174., 2020.6.3., 379. o.).
            
            
               ***A Bizottság (EU) 2021/405 végrehajtási rendelete (2021. március 24.) az egyes emberi fogyasztásra szánt állatok és áruk Unióba történő beléptetése tekintetében az (EU) 2017/625 európai parlamenti és tanácsi rendelet szerint engedélyezett harmadik országok vagy harmadik országbeli régiók jegyzékeinek a megállapításáról (HL L 114., 2021.3.31., 118. o.).
            
            
               ****A Bizottság (EU) 2020/2235 végrehajtási rendelete (2020. december 16.) az (EU) 2016/429 és az (EU) 2017/625 európai parlamenti és tanácsi rendeletnek a bizonyos állat- és árukategóriákat tartalmazó szállítmányok Unióba történő beléptetésére és Unión belüli mozgatására vonatkozó állategészségügyi, hatósági és állategészségügyi/hatósági bizonyítványminták tekintetében történő alkalmazására és az ilyen bizonyítványok hatósági kiállítására vonatkozó szabályok megállapításáról, valamint az 599/2004/EK rendelet, a 636/2014/EU és az (EU) 2019/628 végrehajtási rendelet, a 98/68/EK irányelv, továbbá a 2000/572/EK, a 2003/779/EK és a 2007/240/EK határozat hatályon kívül helyezéséről (HL L 442., 2020.12.30., 1. o.).”
            
            
               2.A 10. cikk (1) bekezdésének helyébe a következő szöveg lép:
            
            
               „(1) A természetes személyeknek küldött, nem forgalomba hozatalra szánt állati eredetű termékek, összetett élelmiszer-készítmények, állati melléktermékekből származó termékek, növények, nővényi termékek és egyéb anyagok kis méretű szállítmányai mentesülnek a határállomásokon végzett hatósági ellenőrzés alól, feltéve, hogy a 7. cikk b)–g) pontjában felsorolt kategóriák legalább egyikébe tartoznak.”
            
            
               3.A 11. cikk b) és c) pontja helyébe a következő szöveg lép:
            
            
               „b)az 576/2013/EU rendelet I. mellékletének B. részében felsorolt madarak, amelyek megfelelnek az alábbiakban meghatározott feltételeknek:
            
            
               i.az (EU) 2021/1933 felhatalmazáson alapuló bizottsági rendelet* és az (EU) 2021/1938 bizottsági végrehajtási rendelet**, feltéve, hogy az 576/2013/EU rendelet 34. cikkének megfelelően okmány- és azonosságellenőrzésen esnek át; vagy
            
            
               ii.az 576/2013/EU rendelet 32. cikke, feltéve, hogy az említett rendelet 32. cikke (1) bekezdésének a) pontjában említett engedéllyel összhangban ellenőrzésen esnek át;
            
            
               c)az 576/2013/EU rendelet I. mellékletének B. részében felsorolt madarak, amelyek szállítása az (EU) 2021/1933 felhatalmazáson alapuló rendelet 1. cikke (2) bekezdésének b) pontjában említett területről vagy harmadik országból történik;
            
            
               -----
            
            
               *A Bizottság (EU) 2021/1933 felhatalmazáson alapuló rendelete (2021. július 14.) az 576/2013/EU európai parlamenti és tanácsi rendeletnek a kedvtelésből tartott madarak valamely területről vagy harmadik országból valamely tagállamba történő, nem kereskedelmi célú mozgására vonatkozó szabályok tekintetében történő kiegészítéséről (HL L 396., 2021.11.10., 4. o.).
            
            
               **A Bizottság (EU) 2021/1938 végrehajtási rendelete (2021. november 9.) a kedvtelésből tartott madarak valamely területről vagy harmadik országból valamely tagállamba történő, nem kereskedelmi célú mozgásához szükséges azonosító okmány mintájának megállapításáról és a 2007/25/EK határozat hatályon kívül helyezéséről (HL L 396., 2021.11.10., 47. o.).”
            
            
               4.Az I. és a III. melléklet e rendelet mellékletének megfelelően módosul. 
            
            
               3. cikk
            
            
               Az (EU) 2021/630 felhatalmazáson alapuló rendelet módosításai
            
            
               Az (EU) 2021/630 felhatalmazáson alapuló rendelet a következőképpen módosul:
            
         
         
            
               1.
                     A 3. cikk (1) bekezdésének helyébe a következő szöveg lép:
            
            
               „(1) A következő, szobahőmérsékleten tárolható összetett élelmiszer-készítmények mentesülnek a határállomásokon végzett hatósági ellenőrzések alól:
            
            
               a)a kolosztrumalapú termékeket vagy a zselatinon, a kollagénen vagy a 853/2004/EK európai parlamenti és tanácsi rendelet* III. mellékletének XVI. szakaszában említett, nagymértékben finomított termékeken kívül semmilyen feldolgozott húst nem tartalmazó, szobahőmérsékleten tárolható összetett élelmiszer-készítmények, amennyiben megfelelnek a következő követelményeknek:
            
            
               i.megfelelnek az Unióba történő beléptetésre vonatkozóan az (EU) 2019/625 felhatalmazáson alapuló rendelet 12. cikke (2) bekezdésében meghatározott követelményeknek;
            
            
               ii.a szobahőmérsékleten tárolható összetett élelmiszer-készítményekben található tej- és tojástermékek megfelelnek az (EU) 2020/692 felhatalmazáson alapuló rendelet 163. cikke (1) bekezdésének;
            
            
               iii.jelölés utal arra, hogy emberi fogyasztásra szánják őket;
            
            
               iv.biztonságosan csomagolták vagy lezárták őket; és
            
            
               v.szerepelnek e rendelet mellékletében;
            
            
               b)azok a szobahőmérsékleten tárolható összetett élelmiszer-készítmények, amelyek esetében a végső összetett élelmiszer-készítményben jelen lévő valamennyi állati termék az 1332/2008/EK európai parlamenti és tanácsi rendelet**, az 1333/2008/EK európai parlamenti és tanácsi rendelet*** vagy az 1334/2008/EK európai parlamenti és tanácsi rendelet**** hatálya alá tartozik, vagy amelyekben az egyetlen állati eredetű összetevő a D3-vitamin. 
            
            
               -----
            
            
               *Az Európai Parlament és a Tanács 853/2004/EK rendelete (2004. április 29.) az állati eredetű élelmiszerek különleges higiéniai szabályainak megállapításáról (HL L 139., 2004.4.30., 55. o.).
            
            
               **Az Európai Parlament és a Tanács 1332/2008/EK rendelete (2008. december 16.) az élelmiszerenzimekről, valamint a 83/417/EGK tanácsi irányelv, az 1493/1999/EK tanácsi rendelet, a 2000/13/EK irányelv, a 2001/112/EK tanácsi irányelv és a 258/97/EK rendelet módosításáról (HL L 354., 2008.12.31., 7. o.).
            
            
               ***Az Európai Parlament és a Tanács 1333/2008/EK rendelete (2008. december 16.) az élelmiszer-adalékanyagokról (HL L 354., 2008.12.31., 16. o.).
            
            
               ****Az Európai Parlament és a Tanács 1334/2008/EK rendelete (2008. december 16.) az élelmiszerekben és azok felületén használható aromákról és egyes, aroma tulajdonságokkal rendelkező élelmiszer-összetevőkről, valamint az 1601/91/EGK tanácsi rendelet, a 2232/96/EK és a 110/2008/EK rendelet, valamint a 2000/13/EK irányelv módosításáról (HL L 354., 2008.12.31., 34. o.).”
            
            
               2.A 4. cikk (1) bekezdésének helyébe a következő szöveg lép:
            
            
               „(1) Az illetékes hatóságok rendszeresen, kockázati alapon és megfelelő gyakorisággal hatósági ellenőrzéseket végeznek a 3. cikkben említett, szobahőmérsékleten tárolható összetett élelmiszer-készítményeken, figyelembe véve az (EU) 2017/625 rendelet 44. cikkének (2) bekezdésében említett kritériumokat.”
            
            
               4. cikk 
               Hatálybalépés
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2022.3.28.
            
         
         
            
               
                     a Bizottság részéről
               
               
                     elnök
                     Ursula VON DER LEYEN
               
            
         
         
            
                  
                     (1)
                  
                        HL L 95., 2017.4.7., 1. o.
               
               
                  
                     (2)
                  
                        A Bizottság (EU) 2019/625 felhatalmazáson alapuló rendelete (2019. március 4.) az (EU) 2017/625 európai parlamenti és a tanácsi rendeletnek az egyes emberi fogyasztásra szánt állatok és áruk szállítmányainak az Unióba történő beléptetésére vonatkozó követelmények tekintetében történő kiegészítéséről (HL L 131., 2019.5.17., 18. o.).
               
               
                  
                     (3)
                  
                        A Bizottság (EU) 2017/185 rendelete (2017. február 2.) a 853/2004/EK és a 854/2004/EK európai parlamenti és tanácsi rendelet egyes rendelkezéseinek alkalmazására vonatkozó átmeneti intézkedések megállapításáról (HL L 29., 2017.2.3., 21. o.).
               
               
                  
                     (4)
                  
                        A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
               
               
                  
                     (5)
                  
                        Az Európai Parlament és a Tanács 999/2001/EK rendelete (2001. május 22.) egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról (HL L 147., 2001.5.31., 1. o.).
               
               
                  
                     (6)
                  
                        Az Európai Parlament és a Tanács (EU) 2021/1756 rendelete (2021. október 6.) az (EU) 2017/625 rendeletnek az antimikrobiális szerek bizonyos felhasználásaira vonatkozó tilalomnak való megfelelés biztosítása érdekében a harmadik országokból az Unióba behozott állatokra és állati eredetű termékekre vonatkozó hatósági ellenőrzések tekintetében történő módosításáról, valamint a 853/2004/EK rendeletnek a baromfi és nyúlfélék húsával történő közvetlen ellátás tekintetében történő módosításáról (HL L 357., 2021.10.8., 27. o.).
               
               
                  
                     (7)
                  
                        Az Európai Parlament és a Tanács 853/2004/EK rendelete (2004. április 29.) az állati eredetű élelmiszerek különleges higiéniai szabályainak megállapításáról (HL L 139., 2004.4.30., 55. o.).
               
               
                  
                     (8)
                  
                        A Bizottság 2011/163/EU határozata (2011. március 16.) a harmadik országok által a 96/23/EK tanácsi irányelv 29. cikkének megfelelően benyújtott tervek jóváhagyásáról (HL L 70., 2011.3.17., 40. o.).
               
               
                  
                     (9)
                  
                        A Bizottság (EU) 2021/405 végrehajtási rendelete (2021. március 24.) az egyes emberi fogyasztásra szánt állatok és áruk Unióba történő beléptetése tekintetében az (EU) 2017/625 európai parlamenti és tanácsi rendelet szerint engedélyezett harmadik országok vagy harmadik országbeli régiók jegyzékeinek a megállapításáról (HL L 114., 2021.3.31., 118. o.).
               
               
                  
                     (10)
                  
                        Az Európai Parlament és a Tanács (EU) 2016/429 rendelete (2016. március 9.) a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről (Állategészségügyi rendelet) (HL L 84., 2016.3.31., 1. o.).
               
               
                  
                     (11)
                  
                        A Bizottság (EU) 2019/2122 felhatalmazáson alapuló rendelete (2019. október 10.) az (EU) 2017/625 európai parlamenti és tanácsi rendeletnek a határállomásokon végzett hatósági ellenőrzések alól mentesített bizonyos állat- és árukategóriák, valamint az utasok személyes poggyászára és a természetes személyeknek küldött, nem forgalomba hozatalra szánt áruk kis méretű szállítmányaira vonatkozó egyedi ellenőrzések tekintetében történő kiegészítéséről és a 142/2011/EU bizottsági rendelet módosításáról (HL L 321., 2019.12.12., 45. o.).
               
               
                  
                     (12)
                  
                        Az Európai Parlament és a Tanács 609/2013/EU rendelete (2013. június 12.) a csecsemők és kisgyermekek számára készült, a speciális gyógyászati célra szánt, valamint a testtömeg-szabályozás céljára szolgáló, teljes napi étrendet helyettesítő élelmiszerekről, továbbá a 92/52/EGK tanácsi irányelv, a 96/8/EK, az 1999/21/EK, a 2006/125/EK és a 2006/141/EK bizottsági irányelv, a 2009/39/EK európai parlamenti és tanácsi irányelv és a 41/2009/EK és a 953/2009/EK bizottsági rendelet hatályon kívül helyezéséről (HL L 181., 2013.6.29., 35. o.).
               
               
                  
                     (13)
                  
                        A Bizottság 2007/25/EK határozata (2006. december 22.) a nagy patogenitású madárinfluenzával kapcsolatos egyes védekezési intézkedésekről és a tulajdonosaik kíséretében lévő, kedvtelésből tartott madarak Közösségbe való behozataláról (HL L 8., 2007.1.13., 29. o.).
               
               
                  
                     (14)
                  
                  
                        A Bizottság (EU) 2021/1933 felhatalmazáson alapuló rendelete (2021. július 14.) az 576/2013/EU európai parlamenti és tanácsi rendeletnek a kedvtelésből tartott madarak valamely területről vagy harmadik országból valamely tagállamba történő, nem kereskedelmi célú mozgására vonatkozó szabályok tekintetében történő kiegészítéséről (HL L 396., 2021.11.10., 4. o.).
                  
               
               
                  
                     (15)
                  
                        A Bizottság (EU) 2021/1938 végrehajtási rendelete (2021. november 9.) a kedvtelésből tartott madarak valamely területről vagy harmadik országból valamely tagállamba történő, nem kereskedelmi célú mozgásához szükséges azonosító okmány mintájának megállapításáról és a 2007/25/EK határozat hatályon kívül helyezéséről (HL L 396., 2021.11.10., 47. o.).
               
               
                  
                     (16)
                  
                        A Bizottság (EU) 2021/630 felhatalmazáson alapuló rendelete (2021. február 16.) az (EU) 2017/625 európai parlamenti és tanácsi rendeletnek a határállomásokon végzett hatósági ellenőrzések alól mentesített egyes árukategóriák tekintetében történő kiegészítéséről és a 2007/275/EK bizottsági határozat módosításáról (HL L 132., 2021.4.19., 17. o.).
               
               
                  
                     (17)
                  
                        Az Európai Parlament és a Tanács 1332/2008/EK rendelete (2008. december 16.) az élelmiszerenzimekről, valamint a 83/417/EGK tanácsi irányelv, az 1493/1999/EK tanácsi rendelet, a 2000/13/EK irányelv, a 2001/112/EK tanácsi irányelv és a 258/97/EK rendelet módosításáról (HL L 354., 2008.12.31., 7. o.).
               
               
                  
                     (18)
                  
                        Az Európai Parlament és a Tanács 1333/2008/EK rendelete (2008. december 16.) az élelmiszer-adalékanyagokról (HL L 354., 2008.12.31., 16. o.).
               
               
                  
                     (19)
                  
                        Az Európai Parlament és a Tanács 1334/2008/EK rendelete (2008. december 16.) az élelmiszerekben és azok felületén használható aromákról és egyes, aroma tulajdonságokkal rendelkező élelmiszer-összetevőkről, valamint az 1601/91/EGK tanácsi rendelet, a 2232/96/EK és a 110/2008/EK rendelet, valamint a 2000/13/EK irányelv módosításáról (HL L 354., 2008.12.31., 34. o.).
               
               
                  
                     (20)
                  
                        A Bizottság (EU) 2021/1703 felhatalmazáson alapuló rendelete (2021. július 13.) az (EU) 2020/692 felhatalmazáson alapuló rendeletnek az összetett élelmiszer-készítményekben található állati eredetű termékek Unióba történő beléptetésére vonatkozó állategészségügyi követelmények tekintetében történő módosításáról (HL L 339., 2021.9.24., 29. o.).
               
               
                  
                     (21)
                  
                        A Bizottság (EU) 2020/692 felhatalmazáson alapuló rendelete (2020. január 30.) az (EU) 2016/429 európai parlamenti és tanácsi rendeletnek az egyes állatok, szaporítóanyagok és állati eredetű termékek szállítmányainak az Unióba való beléptetésére, valamint a beléptetést követő mozgatására és kezelésére vonatkozó szabályok tekintetében történő kiegészítéséről (HL L 174., 2020.6.3., 379. o.).
               
            
      
    ---documentbreak--- 
      
         
         
            
               MELLÉKLET 
            
            
               Az (EU) 2019/2122 felhatalmazáson alapuló bizottsági rendelet I. és III. melléklete a következőképpen módosul:
            
            
               1. Az I. melléklet a következőképpen módosul:
            
            
               a) az 1. rész 1. pontjában a bevezető mondat helyébe a következő szöveg lép:
            
            
               „Csecsemőknek szánt tejpor, egyéb anyatej-helyettesítő tápszerek és speciális gyógyászati célra szánt élelmiszerek, a következő feltételekkel:”;
            
            
               b) az 1. rész 1. pontjának iii. alpontja helyébe a következő szöveg lép:
            
            
               „iii.
                     a termékek csomagolása a használatban lévő termékek kivételével sértetlen; és”;
            
            
               c) az I. rész 1. pontjának iii. alpontja után a szöveg a következő iv. alponttal egészül ki:
            
            
               „iv.
                     a termékeket az utasok általi használatra szánják.”
            
            
               2. A III. melléklet a következőképpen módosul:
            
            
               a) az 1. pont a következőképpen módosul:
            
            
               i.
                     a cím helyébe a következő szöveg lép: „Kis mennyiségű hús, tej, valamint hús- és tejtermékek (a csecsemőknek szánt tejpor, az egyéb anyatej-helyettesítő tápszerek, a speciális gyógyászati célra szánt élelmiszerek és az egészségügyi okokból szükséges állateledel kivételével)”;
            
            
               ii.
                     a címet követő mondat helyébe a következő szöveg lép: „Az Európai Unióba (a csecsemőknek szánt tejpor, az egyéb anyatej-helyettesítő tápszerek, a speciális gyógyászati célra szánt élelmiszerek és az egészségügyi okokból szükséges állateledel kivételével) csak abban az esetben hozható be vagy küldhető el hús, tej, valamint hús- és tejtermékek személyes szállítmánya, ha a termék a Feröer szigetekről vagy Grönlandról származik, és tömege személyenként nem haladja meg a 10 kg-ot.”;
            
            
               b) a 2. pont a következőképpen módosul:
            
            
               i.
                     a cím helyébe a következő szöveg lép: „Csecsemőknek szánt tejpor, egyéb anyatej-helyettesítő tápszerek és speciális gyógyászati célra szánt élelmiszerek”;
            
            
               ii.
                     a bevezető fordulat helyébe a következő szöveg lép:
            
            
               „Az EU-ba kizárólag az alábbi feltételek teljesülése esetén hozható be csecsemőknek szánt tejport, egyéb anyatej-helyettesítő tápszereket és speciális gyógyászati célra szánt élelmiszereket tartalmazó szállítmány:”;
            
            
               c) a 3. pontban („Egészségügyi okokból szükséges állateledel”) a bevezető fordulat helyébe a következő szöveg lép:
            
            
               „Az EU-ba kizárólag az alábbi feltételek teljesülésével hozható be az utast kísérő, kedvtelésből tartott állat számára egészségügyi okokból szükséges állateledelt tartalmazó személyes szállítmány:”.